**LOOVTÖÖDE LÄBIVIIMISE KORD KUUSTE KOOLIS**

**1. Loovtööde läbiviimise kord Kuuste Koolis**

1.1 Kuuste Kooli loovtööde koostamise juhend ja läbiviimise kord põhinevad põhikooli riiklikul õppekaval.

1.2. Läbivatest teemadest lähtuva või õppeaineid lõimiva loovtöö koostavad Kuuste Kooli

III kooliastme õpilased.

1.3. Loovtöö tähendab uurimistööd, uurimust, projekti, kunstitööd või muud praktilist tööd, mis lähtub läbivatest teemadest või on õppeaineid lõimiv.

1.4. Loovtööde juhendajateks ja retsensentideks on üldjuhul Kuuste Kooli töötajad, aga võivad olla kokkuleppel üldkoordineerijaga ka koolivälised spetsialistid.

1.5. Loovtööde korraldamise üldkoordineerija koolis on õppealajuhataja, abistab klassijuhataja.

1.6. Loovtööde temaatika pakub välja õpilane/õpetaja. Teemad esitatakse üldkoordineerijale.

1.7. Loovtööd võib teha nii individuaalselt kui ka kollektiivselt (max 2 õpilast ühe töö kohta).

1.8. Õpetaja saab maksimaalselt juhendada kuni kahte erinevat loovtööd.

1.9. Loovtöö tulemused salvestatakse digitaalselt kooli serveris/Google Drive´is.

1.10. Tööle tuleb lisada lihtlitsents, millega loovtöö tegija kinnitab: „Kinnitan, et mina, Eesnimi Perenimi, olen ise koostanud selle loovtöö ja toonud korrektselt välja teiste autorite panuse (viitamine teiste autorite tööle). Töö on koostatud lähtuvalt Kuuste Kooli loovtööde juhendist. Käesolevaga luban kasutada oma tööd Kuuste Kooli meediakanalites.”

1.11. Loovtööde ajakava määrab üldkoordineerija.

1.12. Direktori käskkirjaga moodustatakse loovtööde kaitsmise komisjon, kes koostab loovtööde läbiviimise ajakava, määrab retsensendid, annab loa tööde kaitsmiseks ja annab tööle hinnangu.

**2. Loovtööde liigid**

2.1 Praktiline loovtöö

Praktiline loovtöö eeldab:

1) idee/projekti kavandamist ja selle dokumenteerimist (fotod, skeemid, dokumendid jne);

2) idee/projekti läbiviimist ja selle dokumenteerimist (fotod, skeemid, dokumendid jne);

3) idee/projekti tagasisidet (edukad kogemused, arendamist vajavad kohad, teiste kirjalik arvamus idee/projekti kohta).

Praktilise loovtöö liigid on järgmised:

1) omalooming, näiteks IT-, kunsti-, käsitöö-, muusika- või tehnoloogiavaldkonnas;

2) ülekoolilise ürituse või konkursi korraldamine;

3) õppematerjali loomine;

4) muu praktiline töö.

2.2 Uurimistöö

Uurimistöö eeldab:

1) materjali kogumist;

2) materjalide analüüsimist ja süstematiseerimist;

3) materjali üldistamist ja järelduste tegemist.

**3. Loovtöö teema valimine**

3.1 Loovtöö teema pakub välja Kuuste Kooli õpetaja või õpilane.

3.2 Loovtöö projektis (vaata Lisa 1) on esitatud järgmised komponendid:

1) loovtöö teema;

2) loovtöö teema valiku põhjendus;

3) loovtöö eesmärk;

4) loovtöö liik (uurimistöö või praktiline töö);

5) loovtöö tegija(d);

6) tegevusetapid koos ajakavaga;

7) kasutatavad vahendid;

8) loovtöö eeldatav tulemus;

9) õpilase nimi ja allkiri;

10) juhendaja nimi ja allkiri;

11) projekti koostamise kuupäev.

**4. Vormistusnõuded ja töö struktureerimine**

4.1 Töö struktuur (praktiline loovtöö) ja üldised vormistusnõuded

Praktilise töö struktuur on järgmine:

1) tiitelleht;

2) sisukord;

3) sissejuhatus;

4) teoreetilised lähtekohad;

5) töö käik (ideekavandi tutvustus, tööprotsessi kirjeldus ja tõendipõhine jäädvustus (näiteks fotod, joonistused, plakatid), töö tulemuse kirjeldus);

6) eneseanalüüs (töö tugevad küljed, rasked kohad töö tegemisel, arenguettepanekud iseendale, kui saaks sama töö uuesti algusest teha, töö käigus omandatud teadmised/oskused);

7) kasutatud allikad;

8) loovtöö lihtlitsents;

9) lisad.

4.2 Töö üldised vormistusnõuded

Loovtöö üldised vormistusnõuded on järgmised:

1) lehe üla- ja alaservast jäetakse tühjaks 3,0 cm, lehe paremast servast ja vasakust servast jäetakse tühjaks 3,0 cm;

2) joondus: vasakule;

3) kirjafont on *Times New Roman*;

4) kirjasuurus on 12 (esimese taseme pealkirjad on kirjasuurusega 14);

5) taane (*spacing)* on enne uut rida 3 pt ning pärast rida 3 pt;

6) reavahe on 1,5;

7) uus lõik algab taandega 5 tühikut või eraldatakse lisa-reavahega;

8) leheküljed nummerdatakse alates sisukorrast, leheküljenumber asub jaluses keskel;

9) lühikesed (ala)peatükid tuleb pikematega siduda;

10) kui kasutatakse alapeatükke, siis peab neid olema vähemalt kaks;

11) esimese taseme (*Heading* 1) pealkiri peab olema *Times New Roman*, läbiv suurtäht, kirjasuurus 14, värv must, joondus keskele, nummerdus araabia numbritega, iga uus põhijaotis algab uuelt lehelt, allajoonimist ei kasutata, pärast esimese taseme pealkirja on tühi rida;

12) teise taseme (*Heading* 2) ja sealt edasi pealkirjade puhul peab olema *Times New Roman*, esisuurtäht pealkirjal, kirjasuurus 12, värv must, joondus vasakule, nummerdus araabia numbritega, alajaotis ei pea algama uuel lehel, allajoonimist ei kasutata, pärast teise taseme pealkirja ei ole tühja rida;

13) iga kahe sõna vahele pannakse tühik;

14) kirjavahemärkide järele pannakse tühik;

15) sulgudest ja jutumärkidest väljapoole pannakse tühik;

16) mõttekriipsu ümber on tühikud;

17) üldreeglina arvväärtuse ja mõõtühiku vahele pannakse tühik, välja arvatud protsendi, kraadi, nurga, minuti ja sekundi puhul, näiteks 20%.

**5. Tiitelleht**

5.1 Tiitelleht (vaata Lisa 2) sisaldab järgmisi kohustuslikke komponente:

1) kooli nimi;

2) töö autori ees- ja perekonnanimi

3) klass;

4) töö pealkiri;

5) töö alapealkiri (teema kitsendus)

6) töö liik (praktiline töö või uurimistöö);

7) juhendaja ees- ja perekonnanimi;

8) vald, kus asub kool;

9) aasta, mil loovtöö valmis/loovtööd kaitstakse.

5.2 Tiitellehe vormistamise nõuded:

1) lehe üla- ja alaservast jäetakse tühjaks 3,0 cm, lehe paremast ja vasakust servast 3,0 cm;

2) reavahe tiitellehel on 1.5;

3) kirjafont on *Times New Roman*;

4) kirjasuurus tiitellehel on 12;

5) tiitellehe komponentide paigutamisel on abiks loovtöö juhendis reanumbrid (vaata [Lisa 2](https://drive.google.com/file/d/0B87sMEpe16N4VmFxR2RWMmhkaWc/view?usp=sharing)), mida **reaalselt loovtöö tiitellehele ei märgita**;

6) tiitellehele leheküljenumbrit ei kirjutata.

**6. Sisukord**

6.1 Sisukord on loovtöö komponent, kus esitatakse peatükkide ja alapeatükkide pealkirjad koos leheküljenumbritega.

6.2 Sisukord annab lugejale ülevaate loovtöö struktuurist.

6.3 Sisukord tuleb koostada automaatselt, kasutades selleks tekstitöötlusprogrammi.

6.4 Sisukorra vormistamise nõuded:

1) kirjafont on *Times New Roman*;

2) kirjasuurus on 12 (peatüki pealkiri on kirjasuurusega 14);

3) taane *(spacing)* on enne uut rida 3 pt ning pärast rida 3 pt;

4) reavahe on 1,5.

**7. Sissejuhatus**

7.1 Sissejuhatus sisaldab järgmisi komponente:

1) teema valiku põhjendus (millest just sellise teema valik, näiteks isiklik huvi);

2) töö eesmärk (mida selle tööga tahetakse saavutada/teha/luua);

3) töös kasutatava(te) põhimõiste(te) lühike selgitus (et töö lugeja mõistaks, mida konkreetse mõiste puhul mõeldakse/tõlgendatakse);

4) kasutatud meetodid/töövõtted (ehk kuidas tööd tehti, näiteks vaatlus, intervjuu jms);

5) ülevaade töö struktuurist (peatükkide jaotus);

6) põhilised kasutatud allikad (mis olid põhialuseks sellele tööle);

7) tänusõnad abistajatele (juhendajale, teistele abistajatele).

7.2 Sissejuhatuse pikkus on sarnane eneseanalüüsi pikkusega.

**8. Eneseanalüüs**

8.1 Sissejuhatus ja eneseanalüüs peavad moodustama ühtse terviku, mis tähendab seda, et töö sissejuhatuses püstitatud küsimustele/mõtetele tuleb anda vastused töö eneseanalüüsis.

8.2 Eneseanalüüs uurimistöö puhul sisaldab järgmisi osasid:

1) töö eesmärgi saavutamise hinnang (kas püstitatud eesmärk sai täidetud);

2) töö tulemus (uurimistöö puhul uurimistulemused, praktilise töö puhul saavutatud tegevuse kirjeldus);

3) töö praktiline väärtus loovtöö tegijale (ehk mida loovtöö tegijale õpetas/pakkus) ning töö praktiline väärtus üldsusele (ehk mida kasulikku saab sellest ühiskond ja/või kool);

4) töö arendamist vajavad küljed (ehk mida saab töö puhul veelgi paremini teha) ning edasised plaanid seoses tööga (kas on soov teemat edasi uurida);

5) soovitused edasistele sarnase töö tegijatele (2 kuni 3 soovitust).

8.3 Eneseanalüüs praktilise loovtöö puhul sisaldab järgmisi osasid:

1) töö tugevad küljed (esitad enda arvates praktilises loovtöös tugevad küljed);

2) rasked kohad töö tegemisel (mis tekitas raskusi praktilise loovtöö tegemisel);

3) arenguettepanekud iseendale, kui saaks sama töö uuesti algusest teha;

4) mida õppisid töö tegemisel (mis oskused/teadmised said tänu loovtööle).

**9. Loovtöö tähtajad**

|  |  |
| --- | --- |
| **Tegevus** | **Tähtaeg** |
| Projekti esitamine |  |
| Loovtöö kirjaliku osa esitamine |  |
| Loovtöö kaitsmine komisjoni ees |  |

**10. Lisad**

10.1 Lisad on loovtöö peatükk, kuhu paigutatakse need selgitavad materjalid, mis on töö põhiosas esitamiseks liiga mahukad, näiteks kaardid, ankeedid (küsimustikud), intervjuud, loetelud jms.

10.2 Lisad nummerdatakse ja pealkirjastatakse.

**11. Esitamine**

11.1 Ettekandmise etapid loovtöö kaitsmisel:

1) töö autor esineb tööd tutvustava kuni 5-minutilise kõnega, mille abimaterjaliks on slaidikava;

2) töö retsensent esitab omapoolsed küsimused ja kommentaarid;

3) komisjoniliikmed ja publik võivad esitada omapoolseid küsimusi;

4) töö juhendaja esitab soovi korral oma arvamuse tööst.

11.2 Ettekande ülesehitus ja sisu:

1) õpilane selgitab töö eesmärki ja põhjendab teema valikut;

2) tutvustab kasutatud meetodeid/töövõtteid;

3) esitab eneseanalüüsi.

11.3 Esinemise ülesehitus:

1) õpilane pöördub kuulajate poole;

2) tutvustab ennast;

3) tutvustab oma tööd (praktiliste tööde puhul lisab näitmaterjali, näiteks fotod, videod, joonised);

4) tänab kuulajaid.

11.4 Õpilasel on õigus töö teostamiseks ja esitlemiseks kasutada koolis olevaid IT-vahendeid ja audio-videotehnikat.

11.5 Esineja riietus peab olema korrektne.

**12. Töö hindamine**

12.1 Töö hindamismudel (Lisa 3) koosneb 3 põhikomponendist, mis on järgmised:

1) protsess (täidab juhendaja), sealhulgas hinnatakse planeerimisoskust ja -valmidust, algatusvõimet, ideede rohkust, tähtaegadest kinnipidamist, kokkulepetest kinnipidamist, koostööd juhendajaga;

2) sisu (täidab retsensent), sealhulgas hinnatakse töö vastavust teemale, seatud eesmärkide saavutamist, meetodite/töövõtete valikut ja põhjendust, töö teostust, originaalsust, muid tähelepanekuid (vastavalt töö eripärale).

12.2 Töö hinde otsustab hindamiskomisjon, arvestades töö sisu, vormistamist ja kaitsmist. Komisjon arvestab Lisas 3 juhendaja ja retsensendi antud punkte, summeerib need ja lisab komisjoni punktid. Punktid kantakse koos tulemusega (*arvestatud, mittearvestatud*)loovtöö kaitsmise protokolli, õpilasraamatusse ja Stuudiumisse.

**Lisa 1. Loovtöö projekti vorm**

|  |  |
| --- | --- |
| **Komponent** | **Vastus** |
| 1. Loovtöö teema |  |
| 2. Loovtöö teema valiku põhjendus |  |
| 3. Loovtöö eesmärk |  |
| 4. Loovtöö liik (uurimistöö või praktiline töö) |  |
| 5. Loovtöö tegija(d) |  |
| 6. Tegevusetapid koos ajakavaga |  |
| 7. Kasutatavad vahendid |  |
| 8. Loovtöö eeldatav tulemus |  |

Õpilase nimi ja allkiri:

Juhendaja nimi ja allkiri:

Koostamise kuupäev:

**Lisa 2.**

Autorsuse kinnitus

Kinnitan, et mina, Eesnimi Perenimi, olen ise koostanud selle loovtöö ja toonud korrektselt välja teiste autorite panuse (viitamine teiste autorite tööle). Töö on koostatud lähtuvalt Kuuste Kooli loovtöö juhendist. Käesolevaga luban kasutada oma tööd Kuuste Kooli meediakanalites.

…………………..

(allkiri ja kuupäev)

**Lisa 3**

**LOOVTÖÖ HINDAMISLEHT**

|  |  |
| --- | --- |
| Õpilane |  |
| Töö pealkiri |  |
| Juhendaja  |  |
| Retsensent |  |
| Hindamiskomisjoni esimees |  |
| Kaitsmiskuupäev |  |

|  |  |  |
| --- | --- | --- |
| **Protsess (täidab juhendaja)** *Max 15 punkti* | A(1-2 p) | MA(0 p) |
| Planeerimine |  |  |
| Algatusvõime |  |  |
| Ideede rohkus |  |  |
| Tähtaegadest kinnipidamine |  |  |
| Kokkulepetest kinnipidamine |  |  |
| Koostöö juhendajaga |  |  |
| Töö korrektsus |  |  |
| Muud tähelepanekud (võib anda 1 lisapunkti) ja märkused |  |  |
| **PROTSESS KOKKU** |  |

|  |  |  |
| --- | --- | --- |
| **Töö sisu (täidab retsensent)***Max 23 punkti* | A(1-3 p) | MA(0 p) |
| Töö vastavus teemale |  |  |
| Seatud eesmärkide saavutamine |  |  |
| Meetodite/töövõtete valik ja rakendus |  |  |
| Töö teostus |  |  |
| Originaalsus |  |  |
| Õigekeelsus |  |  |
| Töö vastavus loovtöö juhendile |  |  |
| Muud tähelepanekud (vastavalt töö eripärale, võib anda 2 lisapunkti) ja märkused |  |  |
| **SISU KOKKU** |  |

|  |  |  |
| --- | --- | --- |
| **Ettekanne kaitmisel** (täidab hindamiskomisjoni esimees koostöös liikmetega)*Max 10 punkti* | A(1-2 p) | MA(0 p) |
| Esitluse ülesehitus |  |  |
| Kõne tempo |  |  |
| Esitluse näitlikustamine |  |  |
| Kontakt kuulajatega |  |  |
| Töö teema valdamine |  |  |
| Muud tähelepanekud ja märkused |  |  |
| **ETTEKANNE KOKKU** |  |

|  |
| --- |
| Hindamiskomisjonil on õigus punktisummat muuta +/- 2 punkti seoses asjaoludega, mida ülaltoodud kategooriad ei kirjelda (*max 50 p)*. |

|  |
| --- |
| **Komisjoni otsus ja põhjendus:** |

**Hinnang tööle:**

„Arvestatud“ – 25 kuni 50 punkti

„Mittearvestatud“ – alla 25 punkti

Komisjoniliige Allkiri